De Via Claudia Augusta woa in de easchdn nochchristlichn Joahundat de wichdegsde Vabindung zwischa da Adria/Poebene und dem westlichn Voaoipnraum. Vo bsundara Bedeitung woa de Straß fia de  remische Reichsbost. Ibawacht is se vo de Benefiziariern worn, des woa a aus pensioniadn Legionärn buidetn Vakeaspolizei, de fian Erhoit vo da Straß und a fia de Sicherheit vo de Leit sorng hod miassn. Mit de Joar san entlang da Straß Gastheisa und Stationa um de Roß z wexln entstand'n.